### Beslutninger

Forslaget blev på byrådsmødet den 28. maj 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA [adresse]

Budgetforslaget skal sikre, at børn med bevilliget skolekørsel igen kan få bevilget kørsel fra begge bopælsadresser ved delt forældreskab – og ikke kun fra den folkeregisterførte adresse. Dette for at understøtte børns trivsel og reelle bopælssituation i skilsmissefamilier.

Som konsekvens af budgetforliget 2023 er skolekørsel i dag kun mulig fra barnets folkeregisteradresse, hvilket har skabt praktiske og sociale udfordringer for familier med delt bopæl. Forslaget sigter mod at genindføre den tidligere ordning, hvor der blev ydet skolekørsel fra begge adresser.

Det foreslås derfor, at der i budgettet afsættes midler til at genindføre skolekørsel fra begge bopælsadresser for børn i skilsmissefamilier, hvor der i dag er bevilget skolekørsel, men hvor ordningen er begrænset til folkeregisteradressen.

Forvaltningen anmodes om:

1. At redegøre for den konkrete besparelse, der er opnået siden begrænsningen af skolekørsel til én adresse blev indført.

2. At udarbejde et overslag over det årlige finansieringsbehov for en fuld genindførsel af skolekørsel fra begge forældre-adresser – herunder forventet antal berørte børn og Christopher Jepsen – med henblik på at genindføre kørselsordningen for begge bopælsadresser.